
PËR LEJIMIN E DREJTORISË SË PËRGJITHSHME TË UJËSJELLËS - KANALIZIMEVE PËR KRYERJEN E PROCEDURAVE TË PROKURIMIT, ME OBJEKT “FURNIZIMI ME UJË I PLAZHEVE DURRËS - KAVAJË, NGA PUSSHPIMET E ÇERMËS, LOTI III, (LINJAT E UJËSJELLËSIT NGA PIK 235 (DEGËZIMI NË KAVAJË) DERI NË DEPON E RE 4000 M3 NË ARAPAJ, DEPO ARAPAJ 4000 M3)”, SI AUTORITET KONTRAKTOR 

Në mbështetje të nenit 100 të Kushtetutës dhe të nenit 75 të ligjit nr. 9643, datë 20.11.2006 “Për prokurimin publik”, të ndryshuar, me propozimin e Ministrit të Punëve Publike dhe Transportit, Këshilli i Ministrave
Vendosi:

1. Lejimin e Drejtorisë së Përgjithshme të Ujësjellës - Kanalizimeve, si autoritet kontraktor, të vazhdojë të kryejë, brenda datës 31 dhjetor 2012, procedurat e prokurimit, me objekt “Furnizimi me ujë i plazheve Durrës - Kavajë, nga pusshpimet e Çermës, loti III (linjat e ujësjellësit nga PIK 235 (degëzimi në Kavajë) deri në depon e re 4000 m3 në Arapaj, depo Arapaj 4000 m3)”. 
2. Ngarkohen Drejtoria e Përgjithshme e Ujësjellës-Kanalizimeve dhe Agjencia e Prokurimit Publik për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
Kryeministri

